|  |
| --- |
| Referat – Konstituerende møde |
| **Studienævn:** | Studienævn for Medievidenskab |
| **Dato og tidspunkt:** | 5. februar 2021, kl. 13:00-13:30 |
| **Sted:** | Online |
| **Deltagere:** | Sara Mosberg Iversen, Heidi Hilarius-Kalkau Philipsen, Johannes Martini Agersnap, Bjørn Skjøtt Gaasvig, Victor Elze (observatør/suppleant), Ingo Winkler (observatør), studiesekretær Susanne Voss Jørgensen, studiesekretær Lea Sundsgaard Jensen og studienævnssekretær Simon H. Hedegaard |
| **Afbud fra:** | Lasse Juel Larsen |
| **Referent:** | Simon H. Hedegaard |

**Punkter til drøftelse**

1. Indledning og præsentation
Sara introducerer kort studenterrepræsentanterne for studienævnets arbejde
2. Valg af næstformand
Johannes Martini Agersnap blev valgt som næstformand.
3. Godkendelse af forretningsorden (bilag)
Godkendt uden ændringer.
4. Delegation af afgørelseskompetence (bilag)
	1. Studienævnssekretariatet
	Godkendt uden ændringer.
	2. Studienævnsformanden
	Godkendt uden ændringer

Mødet sluttede: 13:10

|  |
| --- |
| Referat |
| **Studienævn:** | Studienævn for Medievidenskab |
| **Dato og tidspunkt:** | 5. februar 2021, klokken 13:30-15:30 |
| **Sted:** | Online |
| **Deltagere:** | Sara Mosberg Iversen, Heidi Hilarius-Kalkau Philipsen, Johannes Martini Agersnap, Bjørn Skjøtt Gaasvig, Victor Elze (observatør/suppleant), Ingo Winkler (observatør), studiesekretær Susanne Voss Jørgensen, studiesekretær Lea Sundsgaard Jensen og studienævnssekretær Simon H. Hedegaard |
| **Afbud fra:** | Lasse Juel Larsen |
| **Referent:** | Simon H. Hedegaard |

* 1. Godkendelse af dagsorden
	Godkendt uden ændringer.
1. Meddelelser
	1. Studienævnsformand

Studiegrupper på 2. semester frigivet

Det har vist sig hensigtsmæssigt at genoverveje om studiegrupperne, der blev dannet ved studiestarten også skal fastholdes på 2. semester.

De studerende er nu løst fra de dannede studiegrupper og har mulighed for selv at fastsætte studiegrupper forud for 2. semester.

Studienævnsmedlemmer

Der rekrutteres fortsat studenterrepræsentanter på BA-studiets 2. og 4. semester.

* 1. Studieleder

Heidi orienterede om studielederens roller (bl.a. undervisningsrekvisition, trivsel etc. Heidi forlader studielederposten (se punkt 7a) for at varetage posten som fagkoordinator for Manuskript-tilvalget (heltid og deltid). Hun varetager denne post alene og ikke som før i fællesskab med Mark.

Besparelser:

Der er indsendt gode forslag til besparelser til hhv. fakultetet og institutledelsen.

Manuskriptudvikling, optag:

Loftet for max. optag er fordoblet for både heltids- og deltidsuddannelsen.

Det betyder, at der nu kan optages hhv. 40 og 36 studerende på de 2 tilvalg. Blandt studenterrepræsentanterne, der læser tilvalget, var der opbakning til dette.

Instruktortimer:

Instruktortimerne i *Medieteori I* er blevet sparet væk, studieledelse og undervisers indsigelser til trods.

* 1. De studerende

Intet at bemærke.

* 1. Studiesekretariatet

Ny kontorelev:

Studiesekretariatet tager mandag d. 22. februar 2021 imod Mette Lønne Moltrup Andersen, der er ny kontorelev på sekretariatet.

Cross Media, skemalægning:

Der har vist sig at være skemasammenfald mellem *Cross Media* og det populære valgfag *Visuel analyse og design*. Problemet er nu løst.

* 1. Studienævnssekretariatet
		1. Reeksamen i februar og undervisning i F21

Grundet den fortsatte coronasituation har direktionen besluttet, at alle reeksamener afvikles online samt at undervisningen i F21 afvikles online, foreløbigt i perioden frem til 26. februar 2021.

* + 1. Høringssvar vedr. *Kodeks for onlineundervisning på Det Humanistiske Fakultet*

Studienævnet har indsendt et høringssvar. Da høringsfristen var meget kort (22. januar 2021) og studienævnet på daværende tidspunkt endnu ikke var konstitueret består høringssvaret i praksis af fagkollegiets sammenfattede holdninger. Fagkollegiet havde, på baggrund af en konkret sag, særligt fokus på studerendes uautoriserede optagelse af undervisnings- og vejledningssituationer.

* 1. Andre

Intet at bemærke.

1. Sager til behandling: Eksamen
	1. Klage, Medieproduktion – film, sidefagsstuderende:

Sara introducerede sagen: En eksaminationsgruppe fra kurset *Medieproduktion, film* bestående af studerende fra sidefagsuddannelsen har klaget over tilrettelæggelsen af eksamen i *Medieproduktion – film*. Netop afholdelsen af denne eksamen har været et tema i denne eksamenstermin, da de studerende har følt sig utrygge ved eksamensformen (en produktion lavet i en gruppe) under coronapandemien. Der er dispenseret og fundet individuelle løsninger, når der har foreligget usædvanlige forhold. Coronapandemien udgør ikke et usædvanligt forhold i sig selv.

Da en del af de tilmeldte til kurset ikke forventes at deltage i/bestå reeksamen i februar skal det undersøges om vi kan udbyde en ekstraordinær eksamen i kurset ved sommereksamen 2021.

[Sagen undersøges efter mødets afholdelse af Fakultetet mhp. en afklaring af, om de studerende skal tilbydes en omprøve, da det er Fakultetets vurdering, at det daværende forsamlingsforbud (max. 5 personer) i kombination med fagets eksamensbestemmelse (optagelse i grupper af 5 + eksterne skuespillere) gør, at optagelser ikke kunne finde sted uden at overtræde forsamlingsforbuddet. I så fald kan COVID19-situationen siges at udgøre et usædvanligt forhold].

1. Sager til behandling: Studieordning
	1. Fælles BA-projekter

På baggrund af en konkret sag besluttede studienævnet, at studerende for fremtiden ikke kan beslutte at skrive et fælles BA-projekt, hvis først de har fået godkendt deres individuelle projekter. Det skal til gengæld gøres tydeligere opmærksom på muligheden for at skrive BA-projektet i grupper allerede på BA-seminaret. Simon afklarer om det kan fremgå af studieordningen.

* 1. Studieordningsændringer

Studienævnet gennemgik ændringerne.

Der var særlig diskussion af:

* Mdt. reeksamen ændres til skriftlig
* Eksamensbestemmelserne for (gruppe)-produktionsfagene
	+ Drøftelse af 1-mandsgruppe-princippet: Der var udbredt engihed om, at eksamenen bør afvikles som gruppeeksamen. Spørgsmålet vil blive drøftet med aftagerpanelet på dets møde d. 9. februar 2021. [Aftagerpaneler udtrykte opbakning til beslutningen].
* Spørgsmålet om gruppestørrelser
* Bør det projektorienterede forløb gøres obligatorisk på BA-studiet?
* Antallet af toninger på KA-studiet
	+ Grundet sparekrav reduceres til 1 toning

Se særskilt dokument.

1. Sager til behandling: Kvalitetspolitik
	1. Bestemmelser for orlov – Manuskriptudvikling, deltid

På baggrund af flere henvendelser fra studerende på deltidsholdet i Manuskriptudvikling, skal studienævnet fastsætte orlovsmulighederne.

U&K vurderer, at de studerende ikke er omfattet af de orlovsregler der gælder for dagstuderende. Da der samtidigt ikke er et krav om studieaktivitet hvert semester (og en vid ramme for afslutningen af uddannelsen på 3 år) vil det være muligt at tage et semester uden undervisningstilmelding, Studienævnet kan dispensere fra denne tidsfrist, hvis der foreligger usædvanlige forhold.

Studienævnet drøftede problematikken, der også bunder i en manglende præcisering af begrebet *orlov*. Orlov kan kun bevilges ud fra ret snævre kriterier (barsel, militærtjeneste etc.) og er ikke noget studienævnet kan bevilge.

Studieordningen skal reformuleres, så det bliver tydeligere, hvad den studerendes muligheder er. Det skal fremgå, at studiet skal afsluttes med *Manuskriptskrivning II*.

* 1. Konsekvenser af at hæve adgangskravet i engelsk fra B- til A-niveau

Simon præsenterede svaret fra Analyse.

Overordnet set kommer 85% af de optagne med engelsk A-niveau, mens de resterende 15% altså har engelsk på B-niveau. Disse tal tager udgangspunkt i de seneste 5 års optag. Punktet genbesøges ved den næste fastsættelse af adgangskravene til BA-studiet (er noteret i årshjulet).

I denne forbindelse nævnte Heidi, at studielederen for Medievidenskab på AU arbejder med tanken om, at *Medievidenskab* på B-niveau på gymnasiet også bør være adgangsgivende til Medievidenskab,

* 1. Studiestartsundersøgelsen

Studiestartsundersøgelsen er nu offentliggjort.

BA (75 deltagere, 26 respondenter):

* Motivation for at gennemføre: 69% (73% i 2019)
* Generel tilfredshed med studiestart: 77% (88% i 2019)

KA (27 deltagere, 9 respondenter):

* Motivation for at gennemføre: 78% (70% i 2019)
* Generel tilfredshed med studiestart: 100% (50% i 2019)

Studienævnet drøftede tallene og særligt i hvor høj grad de kan tilskrives corona. Studiestarten i 2020 må betragtes som værende ganske usædvanlig, ikke mindst fordi coronasituationen betød at de faglige tutter måtte ændre på konceptet for studiestarten helt op til start.

Der skal dog strammes op på semesterplanerne, de skal være tilgængelige for de studerende tidligere end det var tilfældet i 2020.

Studienævnet genovervejede at lave sin egen decentrale studiestartsevaluering.

* 1. Godkendelse af årshjul

Studienævnet godkendte årshjulet med følgende kommentarer:

Rekrutteringspunktet (januar) er ganske omfangsrigt og ikke konkret nok, se nedenfor.

* 1. Rekruttering

Jf. årshjulet skal studienævnet forholde sig til kommunikationsindsatsten overfor relevante aktører. Relevante aktører kan f.eks. være aftagere, gymnasiale uddannelser, praktiksteder etc. Bør afklares med fakultetet, hvad der menes. Sara vil kontakte U&K med henblik på en forventningsafstemning.

* 1. Studiestart

Jf. årshjulet skal studienævnet initiere planlægningen af studiestarten, bl.a. med inddragelse af feedback fra studiestartsundersøgelsen.

* 1. Aftagerpanel

Jf. årshjulet skal studienævnet have en plan for samarbejdet med aftagerpanelet.

* 1. Referat fra aftagerpanelmødet i november

Referatet fra det seneste møde i aftagerpanelet (3. november 2020).

Mødet handlede primært om branchens reaktion på COVID19-pandemien.

Desuden drøftede man fortællingen om Medievidenskab – både studiets selvopfattelse men også måden hvorpå omverdenen, og særligt aftagerne, ser studiet.

* 1. Studieadministration

Jf. årshjulet skal studienævnet have gennemsigtighed i sagsgange og offentliggøre referater fra studienævnsmøder samt den forventede svartid for sager behandlet i studienævnet.

* 1. Reform af censorkorpsenes struktur

Sara orienterede om det pågående arbejde med en reform af censorkorpsenes struktur.

1. Sager til behandling: Undervisning
	1. Undervisningsevaluering, E20

Punktet rykkes til februar-mødet.

* 1. Høring vedr. karriereprofilfag

Høring vedr. indholdet af karriereprofilfagene. Fagene udbydes som valgfag for KA-studerende (i praksis via fællesudbuddet).

Medievidenskab benytter ikke disse fag, men har i stedet et obligatorisk karrieremodul.

Studienævnet diskuterede det nuværende udbud af karriereprofilfag og noterede sig, at der er oplagte sammenlæsningsmuligheder i forhold til kurser, der allerede udbydes af studiet. Studienævnet vil gøre opmærksom på disse muligheder i dets høringssvar, se punkt 6.d.

Høringsfrist 8. marts 2021.

* 1. Indkaldelse af evalueringsrapporter

Punktet rykkes til februar-mødet.

Deadline 1. marts 2021.

* 1. Forslag til effektivisering af undervisning

Sara præsenterede den seneste version af forslaget, der har været drøftet i fagkollegiet og på møde mellem fagkollegium og institutledelsen.

Fælles for hele uddannelsen:

* Gøre mundtlige reeksamener til skriftlige:
	+ Incitamentet til at deltage i den ordinære eksamen skal styrkes
	+ Mindske den administrative byrde
	+ Mindske undervisernes arbejdsbelastning i forbindelse med reeksamen
	+ En oplagt form vil være en bunden hjemmeopgave uden vejledning

BA-uddannelsen:

* Samlæsning med IVK på *Medieteori I-III* og *Medier og samfund*
	+ Pga. studentermassen (stor), behovet for uddannelsesspecifikke tilpasninger og forskellige eksamenskrav på de 2 uddannelser foreslås 2 modeller:
		- Fællesforelæsninger (begge uddannelser) i 6 uger efterfulgt af uddannelsesopdelte forelæsninger i de resterende 7 uger
		- Fællesforelæsninger (begge uddannelser) i 13 uger kombineret med sideløbende uddannelsesopdelt holdundervisning
* *Metode I* og *II*
	+ Bør kunne samlæses med IVK, der har det samme fag på deres medieprofil. Dog er der forskel på eksamensformen. Faget lærerdækkes på begge studier af undervisere fra SAMF.
* *Mediejura*
	+ Det samme kursus udbydes på journaliststudiet, med samme underviser.

KA-uddannelsen:

* Ændring fra 2 til 1 toning:
	+ Faldende optag som følge af dimensionering
	+ Besparelsesvenligt
* *Digitale metoder og læring*
	+ Kan med fordel retænkes – og evt. udbydes i parløb med andre uddannelser/MBU’en
* *Medieinstitutioner, -brancher og -systemer*
	+ Kan muligvis samlæses med *Kulturpolitik og institutionsanalyse* på Kultur og formidling
* Delvise sammenfald mellem flere fag på KA og karriereprofilfag og dermed mulighed for samlæsning (efter tilpasning):
	+ *Digitale metoder* vs. *Digital Humanities*
	+ *Digitale metoder og læring* vs. *E-læring*
	+ *Dimensioner af medieledelse* vs. *Projektledelse*
* Flytning af timer fra teori til produktion
	+ Det vil give god mening med en omfordeling

Andet:

* Tværgående og tværfaglige valgfag:
	+ Udnyttelse af faglige synergier
	+ Forhindre at studier lukker sig om sig selv og kun godkender/promoverer egne valgfag for at få økonomisk gevinst
	+ Udvide den potentielle studentermasse på fagene og dermed sikre udbud
	+ En måde at profilere HUM på
	+ Stærkere kontakt mellem forskningsmiljøer og undervisning
	+ 4 emner:
		- Humanistisk sundhed
		- Museumsformidling
		- Playing with story worlds and the fantastic in creative, narrative processes
		- Tværgående valgfag med focus på bæredygtighed

Tilvalg og MBU (Heidi):
Forslag til samlæsninger i starten af tilvalgsuddannelserne, grundlæggende kreative metodefag.

1. Andre sager til behandling
	1. Studieledelse

Studieleder Heidi Hilarius-Kalkau Philipsen ønsker på opfordring fra institutlederen at træde af som studieleder for at hellige sig Manuskripttilvalget. Da studielederen er kontraktuelt udpeget af dekanen, kræver en aftrædelse studienævnets accept. Det indstilles at nuværende studienævnsformand, Sara Mosberg Iversen, overtager studielederposten også.

Studienævnet godkendte Heidis ønske.

Studienævnet opfordrer til en model med et delt lederskab, ikke mindst den betragtelige arbejdsmængde taget i betragtning. Modellen har vist sig at være en god løsning for et studie af Medievidenskabs beskaffenhed. Et lederskab fordelt på 2 personer tillader en øget grundighed og danner grobund for en god og dynamisk studieledelse.

Sara takkede Heidi for studieledelsen og det gode samarbejde i den forgange periode.

* 1. Master i Børne- og ungekultur

Fagkollegiet for Medievidenskab har igennem efteråret 2020 drøftet muligheden for at overtage masteruddannelsen i Børne- og ungekultur, der står uden studieleder pga. pensionering. Uddannelsen sorterer pt. under Studienævn for Pædagogik, der gerne fralægger sig ledelsen af uddannelsen.

Studienævnet skal godkende, at uddannelsen tilføjes studienævnets portefølje af uddannelser.

Studienævnet godkendte, at uddannelsen for fremtiden indgår i Studienævn for Medievidenskabs portefølje.

* 1. Økonomi

På baggrund af en henvendelse i efteråret fra en studerende, har studienævnet forespurgt Fakultetet (der administrerer studienævnenes annua) om muligheden for at overføre uforbrugte midler fra 2020 til 2021. Konkret skulle en del af de ekstra midler bruges til en (erstatnings-)hytte/rustur for årgang 2020.

Fakultetet svarer, at der ikke overføres uforbrugte midler fra 2020 til 2021.

Studienævnets annuum er 39.515 kr., hvilket er lidt mindre end i 2020, hvor annuum var på 43.000 kr. Annuum tildeles som en grundbevilling på 10.000 kr. samt et beløb pr. STÅ optjent ved studienævnet.

Det skal bemærkes at Fakultetets samlede ramme til studienævnsbevillinger er uændret i forhold til 2020 (680.000 kr.).

Simon og Sara vil lave et udkast til fordel af annuum på diverse rammebevillinger til forelæggelse for studienævnet på det næste møde.

* 1. Undervisningsprisen 2021

Der indkaldes indstillinger til Undervisningsprisen 2021.

Studenterrepræsentanterne skal indstille én underviser til Undervisningsprisen.

Deadline 29. april 2021 kl. 12.00, hos Bettina Ibsen Hilt.

1. Merit- og dispensationsansøgninger
	1. Jf. SAGA
2. Eventuelt

Intet til eventuelt.

Mødet sluttede 15:50.

Med venlig hilsen

Simon H. Hedegaard

Studienævnssekretær